**Besvarelse av innspill fra Tjøtta og Offersøy områdeutvalg datert 6.10.2022**

Nedenfor følger besvarelse av punkt 1, 3 og 4:

1. Vann og avløp til Svines Flere husstander langs Svinesveien er verken tilkoblet kommunalt vann eller avløp. Manglende vannforsyning er et praktisk problem for innbyggerne og det hindrer bolyst og næringsutvikling i denne delen av kommunen. Manglende tilkobling til kommunalt avløp medfører også forurensing av det som ellers kunne vært et attraktivt rekreasjonsområde med en fin badestrand i Hamn. Vi ønsker at kommunens midlertidige plan med vannledning til Valan iverksettes, samtidig som det settes av midler til planarbeid for en permanent løsning på vann og avløp langs Svinesveien.

*Svar:*

*Vann og avløp til Svines er behandlet i Hovedplan vann (2014-2023) vedtatt av Kommunestyret i 21.05.2014. Hovedplanen konkluderer med et dårlig grunnlag mht. etablering av kommunal vannforsyning mot Svines.*

*Det er planlagt opprydding i en del enkeltutslipp (avløp) langs Fylkesvei 7262 (Svinesveien). Arbeidet har inntil videre avventet fylkeskommunens planer om opprusting av fylkesveien.*

*Basert på henvendelser fra beboere i området «Valan» er det nylig laget en skisse til mulig utbyggingsmodell for delstrekning Hamn gård - Valan.*

*Tiltaket tenkes innlemmet i forbindelse med revisjon av handlingsdelen til hovedplan vann som skal gjennomføres i 2023.*

1. Fiber til Offersøya Flere husstander på Offersøya er ikke tilknyttet fibernettet. For å stimulere til bolyst ønsker vi at kommunen løsning for fibertilknytning på Offersøya.

*Svar:*

*Alstahaug kommune har søkt Nordland Fylkeskommune (juli 2022) om midler til utbygging av fibernett i området Klubben – Hamnes - Offersøya. Det foreligger fortsatt ikke svar på søknaden.*

1. Asfalt på Tjøtta Vi ønsker at kommunen prioriterer asfaltlegging i boligfeltet i Lysthusskogen og langs Smibakken/Vikaveien. Disse er hyppig trafikkert og særlig utsatt når det er mye nedbør.

*Svar:*

*Forutsatt bevilgning i B2023 er Torvskarveien samt gang- og sykkelvei fra Prestegården og til Kommunal barnehage tenkt asfaltert i 2023.*